СТАНОВИЩА И ПРЕДЛОЖЕНИЯ от проведени съвместни заседания на Постоянните комисии към Общински съвет Златоград на 09.12.2025 г. от 14:30 часа, към материалите, включени за разглеждане в дневния ред на редовното заседание на ОбС Златоград на 16.12.2025 г. – 15:00 часа.
По т.1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.10.2025 - 31.10.2025 г.
Становище на Постоянните комисии –  Не постъпиха въпроси и коментари.  

Комисиите гласуваха проекта на решение с 8 гласа „за“, 0 „против“ и  0 „въздържал се“ 

********************
По т.2. Финансови справки – неразплатени и просрочени задължения, разшифровка за разхода на материали и външни услуги от 01.05.2025г. до 30.11.2025г.
Становище на Постоянните комисии – Имаше дебат по точката
Г-жа Кръстева поиска до заседанието на Общински съвет всички финансови справки, както ги е посочила в писмото и е цитирала законовите основания да бъдат предоставени на Общински съвет и то не един час преди заседанието, а поне два работни дни преди това, за да бъдат предоставени на съветниците, да се запознаят, защото това е свързано с оперативната работа на Общински съвет.
********************
По т.3. Докладна записка относно: Проект на Годишна програма за развитие на читалищната дейност в Община Златоград през 2026 година, с вх.№ ОС-990/04.12.2025г. и изх.№ 61-00-493/04.12.2025г., постъпила от кмета на община Златоград.
Становище на Постоянните комисии – Г-жа Угорлиева представи докладната записка. 

Не постъпиха въпроси и коментари по точката
Комисиите гласуваха проекта на решение с 8 гласа „за“, 0 „против“ и  0 „въздържал се“ 

********************
По т.4. Докладна записка относно: Проект на Наредба за осъществяване на допълнителни образователни дейности в общинските детски градини на територията на Община Златоград, с вх.№ ОС-961/25.11.2025г., и изх.№ 61-00-471/25.11.2025 г., постъпила от кмета на община Златоград.
Становище на Постоянните комисии – Имаше зададени въпроси на които бе отговорено. 
Г-жа Хаджийска предложи: 

· Да отпадне срока от 15 октомври в чл. 5 и чл. 7 

Комисиите гласуваха предложението с 7 гласа „за“, 0 „против“ и  0 „въздържал се“ – приема се предложението за промяна. 

· В чл. 17 ал. 2 да се допълни пред кого се обжалва заповедта.

Комисиите гласуваха предложението с 7 гласа „за“, 0 „против“ и  0 „въздържал се“  - приема се. 
Комисиите гласуваха проекта на решение с направените промени с 8 гласа „за“, 0 „против“ и  0 „въздържал се“.
Г-жа Кръстева помоли тези предложения да бъдат нанесени в  предложеният проект на Наредба и да се изпратят до понеделник. 
************************

По т.5. Докладна записка относно: Приемане на Наредба за изменение и допълнение на Наредба №8 за определянето и администрирането на местните такси и цени на права и услуги на територията на Община Златоград (приета с Решение № Ж 518/08.06.2017 г. на Общински съвет Златоград (в сила от 01.07.2017г.), изм. и доп. с Решение № Ж 649/29.11.2017 г.(в сила от 29.11.2017 г.), изменена  с Решение № 470 от 27.11.2018 г. по Адм. дело № 288/2018г. на Административен съд Смолян (в сила от 15.12.2018г)., изм. и доп. с Решение № Ж 875/27.12.2018 г.(в сила от 01.01.2019 г.), изм. и доп. с Решение № З 225/29.12.2020 г. (в сила от 11.01.2021 г.), изм. и доп. с Решение № З 289/19.05.2021 г., изм. с Решение № З 306/10.06.2021г. (в сила от 01.01.2021 г.), изм. и доп. с Решение № З 330/25.08.2021г. (в сила от 13.09.2021г.), изм. и доп. с Решение № З 664 /28.02.2023г. (в сила от 13.03.2023г.), изм. с Решение № И 476/09.09.2025 г. на Общински съвет Златоград, в сила считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС), с вх.№ ОС-987/04.12.2025г. и изх.№ 61-00-490/04.12.2025г., постъпила от кмета на община Златоград.
Становище на Постоянните комисии – Г-жа Угорлиева представи докладна записка. Г-жа Хаджийска помоли протокола от общественото обсъждане да бъде предоставен на Общински съвет. Г-жа Кръстева помоли за заседанието, общинска администрация да предложи примери с икономическа и финансова обосновка, с което да се покаже, че предложението за приемане на наредбата доказва, че по новия начин ще бъде покрита такса смет и няма да са ощетени жителите.
Г-н Симеонов предложи докладната да се допусне до заседание, като на заседанието да  бъде предоставена информация, примери как реално се променя такса смет.
Комисиите гласуваха точката да се допусне да заседание с 7 гласа „за“, 0 „против“ и  0 „въздържал се“
************************

По т.6. Докладна записка относно: Разходване на средства от дължимите отчисления по чл. 60 и чл. 64 от ЗУО, за периода 01.01.2025 г. - 31.12.2025 г. във връзка с прилагане разпоредбите на § 3 от Преходните и заключителни разпоредби Законът за изменение и допълнение на Закона за местните данъци и такси, с вх.№ ОС-989/04.12.2025г. и изх.№ 61-00-492/04.12.2025г., постъпила от кмета на община Златоград.
Становище на Постоянните комисии –   Г-жа Кръстева попита какъв е размера на дължими отчисления, поиска информация какво се случва с изграждането на другата клетка и какво е състоянието на клетката, в която депонираме. Г-жа Угорлиева отговори, че размера на отчисленията е 92 029,64 лв. до месец ноември, включително октомври.  Предлагат тези средства да бъдат изразходвани за новата клетка. Очаква се в началото на идната година до към април май месец тя да бъде въведена в експлоатация.

Комисиите гласуваха проекта на решение с 8 гласа „за“, 0 „против“ и  0 „въздържал се“ 

************************

По т.7. Докладна записка относно: Кандидатстване пред Предприятието за управление на дейностите за опазване на околната среда (ПУДООС), за отпускане на средства под формата на безлихвен заем за реализиране на проект ‚‚Закупуване на оборудване с екологично предназначение - Компактор, за нуждите на Регионално депо за ТБО – Мадан“,  от общините Мадан, Златоград и Неделино, с вх.№ ОС-988/04.12.2025г. и изх.№ 61-00-491/04.12.2025г., постъпила от кмета на община Златоград.
Становище на Постоянните комисии – Г-н Иванов предложи, тази сума от 398 649 лв., да намери отражение в капиталовата програма за 2026 година. 

До заседанието на Общински съвет от общинска администрация да представят информация по предложението на г-н Иванов. 

Комисиите гласуваха проекта на решения с 0 гласа „за“, 7 „против“ и  1 „въздържал се“ 

Комисиите гласуваха точката да се допусне до заседание с 8 гласа „за“, 0 „против“ и  0 „въздържал се“ 

************************

По т.8.  Докладна записка относно: Процедура по чл.15 от Закона за устройство на територията за УПИ ІІ, кв. 159 по ПУП на гр. Златоград и прекратяване на съсобственост в ПИ 31111.35.495 по Кадастрална карта на гр. Златоград, с вх.№ ОС-976/02.12.2025г. и изх.№ 61-00-482/02.12.2025г., постъпила от кмета на община Златоград.
Становище на Постоянните комисии – Не постъпиха въпроси и коментари. 
Комисиите гласуваха трите проекта на решение с 8 гласа „за“, 0 „против“ и  0 „въздържал се“ 

************************

По т.9.  Докладна записка относно: Процедура по чл.15 от Закона за устройство на територията за УПИ ХХІ, кв. 5 по ПУП на гр. Златоград и прекратяване на съсобственост в ПИ 31111.32.349 по Кадастрална карта на гр. Златоград, с вх.№ ОС-977/02.12.2025г. и изх.№ 61-00-483/02.12.2025г., постъпила от кмета на община Златоград.

Становище на Постоянните комисии - Не постъпиха въпроси и коментари.
Комисиите гласуваха двата проекта на решение с 8 гласа „за“, 0 „против“ и  0 „въздържал се“

************************

По т.10.  Докладна записка относно: Продажба на УПИ XXVI-за гаражи, кв. 6 по кадастралния и регулационен план на с. Старцево, одобрен със Заповед № 16/07.03.1978 г. на ОНС-Смолян и допълнителна Заповед № 129/23.04.2025 г. на Кмета на Община Златоград, цялото с площ: 370 кв.м. (триста и седемдесет квадратни метра), с вх.№ ОС-978/02.12.2025г. и изх.№ 61-00-475/27.11.2025г., постъпила от кмета на община Златоград.

Становище на Постоянните комисии - Не постъпиха въпроси и коментари.

Комисиите гласуваха двата проекта на решение с 8 гласа „за“, 0 „против“ и  0 „въздържал се“

************************

По т.11.  Докладна записка относно: Продажба на УПИ XXV-за гаражи, кв. 6 по кадастралния и регулационен план на с. Старцево, одобрен със Заповед № 16/07.03.1978 г. на ОНС-Смолян и допълнителна Заповед № 129/23.04.2025 г. на Кмета на Община Златоград, цялото с площ: 240 кв.м. (двеста и четиридесет квадратни метра), с вх.№ ОС-979/02.12.2025г. и изх.№ 61-00-476/27.11.2025г., постъпила от кмета на община Златоград.
Становище на Постоянните комисии - Не постъпиха въпроси и коментари.
Комисиите гласуваха двата проекта на решение с 8 гласа „за“, 0 „против“ и  0 „въздържал се“

************************

По т.12.  Докладна записка относно: Отдаване под наем на помещение от 8 м2 (офис № 2), разположен на I-ви етаж – източното крило от четириетажна масивна сграда “Ученически пансион”, на ул. ”Славей” №1, гр. Златоград, с вх.№ ОС-994/04.12.2025г., и изх.№ 61-00-484/02.12.2025г., постъпила от кмета на община Златоград.
Становище на Постоянните комисии – Не постъпиха въпроси и коментари.

Комисиите гласуваха проекта на решение с 8 гласа „за“, 0 „против“ и  0 „въздържал се“
************************

По т.13.  Докладна записка относно: Предоставяне, за безвъзмездно управление, на Главна дирекция „Изпълнение на наказанията”- гр. София към Министерство на правосъдието на общински недвижими имоти, с вх.№ ОС-995/04.12.2025г. и изх.№ 61-00-489/03.12.2025г., постъпила от кмета на община Златоград.

Становище на Постоянните комисии – Не постъпиха въпроси и коментари по точката. 
Комисиите гласуваха проекта на решение с 8 гласа „за“, 0 „против“ и  0 „въздържал се“

************************

По т.14.   Докладна записка относно: Кандидатстване по Проект „Красива България“ за 2026 г., с вх.№ ОС-985/04.12.2025г. и изх.№ 61-00-494/04.12.2025г., постъпила от кмета на община Златоград.

Становище на Постоянните комисии – Няма предложен проект на решение, има представени няколко обекта. Проект на решение ще бъде представен в общински съвет, след като се избере обекта, с който ще се кандидатства. 
Д-р Чинар предложи да се кандидатства по програма „Красива България“ за саниране на болницата и по същата програма, с втори обект- достъпна среда към болницата- изграждане на рампа. 
Г-жа Кръстева каза, че срокът на проектните предложения е до 10.02.2026 година. Предложи да бъде използвано СМР-то в максимална стойност мярка 02-социална инфраструктура. 70 хиляди или 90 хиляди е финансирането от проект „Красива България“, останалите 70 хиляди или 90 ще бъдат съфинансиране. Съфинансирането от общината може да бъде не по-малко от 50%. Тъй като може и съпътстваща мярка, която осигурява достъпна архитектурна среда предлагат да бъде включен подхода към болницата. 

До заседание на Общински съвет да се предостави информация за включване на дейност саниране на МБАЛ и съпътстваща програма за достъпна архитектурна среда. Администрацията да подготви проекта за решение.  
Комисиите гласуваха предложението на д-р Чинар с 8 гласа „за“, 0 „против“ и  0 „въздържал се“
************************

По т.15.  По т.15 от дневния ред: Докладна записка относно: Временни безлихвени заеми от бюджета на Община Златоград и от бюджетите на второстепенни разпоредители с бюджет за авансово финансиране разходите за проекти „Младежки практики“ и „Младежка заетост +“, финансирани от Програма „Развитие на човешките ресурси“ 2021-2027, съфинансирана от Европейския съюз чрез Европейския социален фонд +, с вх.№ ОС-980/02.12.2025г. и изх.№ 61-00-485/02.12.2025г., постъпила от кмета на община Златоград.

Становище на Постоянните комисии – Г-жа Романова поиска информация на какви длъжности са назначени лицата и какви длъжности изпълняват менторите до заседанието.
Комисиите гласуваха проекта на решение с 8 гласа „за“, 0 „против“ и  0 „въздържал се“

************************

По т.16.  По т.16 от дневния ред: Докладна записка: Издаване на запис на заповед, в полза на Министерството на регионалното развитие и благоустройството, обезпечаваща авансово плащане по административен договор за предоставяне на безвъзмездна финансова помощ № от ИСУН: ***********-*.***-****-*** с бенефициент Община Златоград, №МРРБ РД-02-29-1103/15.10.2025г. от 15.10.2025г., по процедура чрез директно предоставяне на безвъзмездна финансова помощ ***********-*.*** „Подкрепа за интегрирано градско развитие в 40 градски общини“, въведена в ИСУН за целите на административните договори под номер и наименование ***********-*.*** „Подкрепа за интегрирано градско развитие в 40 градски общини“ от Програма „Развитие на регионите“ 2021-2027 г.  за  проектно предложение №***********-*.***-**** „Развитие на област Смолян чрез инвестиции в устойчив туризъм, създаване на нови атракции и опазване на културно-историческото наследство на териториите на общините Смолян, Чепеларе, Баните и Златоград и подобряване на транспортната свързаност“, с вх.№ ОС-954/24.11.2025г., и изх.№ 61-00-467/24.11.2025г., постъпила от кмета на Община Златоград.

Становище на Постоянните комисии –  Имаше дебат по точката. Не постъпиха предложения. 
Комисиите гласуваха проекта за решение с 7 гласа „за“, 0 „против“ и  0„въздържал се“ 

************************

По т.17. Докладна записка относно: Извънредно неприсъствено заседание на Общо събрание на Асоциацията по ВиК на обособената територия, обслужвана от „В************ и к**********” Е*** гр. Смолян, с вх.№ ОС-986/04.12.2025г. и изх.№ 61-00-488/03.12.2025г., постъпила от кмета на община Златоград.

17.1. Покана за извънредно заседание на Общото събрание на Асоциация по ВиК на обособената територия, обслужвана от „В********** и к***********“ Е***– гр. Смолян, с вх.№ ОС-962/25.11.2025г., постъпила от Председателя на Асоциация по ВиК на обособена територия обслужвана от „В**“ Е*** гр. Смолян.

17.2. Покана за доброволно изпълнение на дължими вноски към Асоциация по ВиК на обособената територия, обслужвана от „В******** и к**********“ Е*** гр. Смолян, с вх.№ ОС-948/21.11.2025г. и вх.№ ОС-956/24.11.2025г., постъпили от Областен управител на област Смолян и Председател на Асоциация по ВиК на обособена територия обслужвана от „В**“ Е*** гр. Смолян.

Становище на Постоянните комисии – Г-жа Кръстева препоръча да бъдат включени „Станкова махала“, и ул. „Васил Левски“, с. Долен като предложение по тази програма. 
В проекта на решение са дадени две възможности да приема или да не приеме. Г-жа Хаджийска подложи на гласуване  да приеме кандидатстване по програмата. 

Комисиите гласуваха с 7 гласа „за“, 0 „против“ и  0 „въздържал се“

Целия проект на решение 

Комисиите гласуваха с 7 гласа „за“, 0 „против“ и  0 „въздържал се“

************************

По т.18. Докладна записка относно: Разплащане на задължения на Община Златоград към „Е*************“ Е***, съгласно постъпило писмо с вх. № ОС-333/24.04.2025 г., и извършване на промяна в  Програмата за капиталови разходи за 2025 г., с вх.№ ОС-955/24.11.2025г., и изх.№ 61-00-468/24.11.2025г., постъпила от кмета на община Златоград.
Становище на Постоянните комисии – Не постъпиха въпроси и коментари по точката. 
Комисиите гласуваха проекта на решение с 7 гласа „за“, 0 „против“ и  0 „въздържал се“

************************

По т.19. Информация относно: Изпълнени кърпежи на единични дупки и деформации на настилката с гореща асфалтова смес с дебелина 4-6 см., запълване на фуги – обливане с битумна емулсия, вкл. почистване и посипка с кварцов пясък на улична мрежа в гр. Златоград и по населените места в Община Златоград, с вх.№ ОС-991/04.12.2025г. и изх.№ 61-00-495/04.12.2025г., постъпила от кмета на община Златоград.  

Становище на Постоянните комисии – Имаше въпроси, на които бе отговорено. Г-н Гюнелиев изрази готовност да се обиколят всички дупки, които са запълнени и да се проверят отговарят ли на регистъра. 
Г-н Илийков поиска до сесия да получи колко са изразходваните средства по регистъра. 
************************

По т.20. Информация относно: Изпълнение на Решение № И 546 от проведено редовно заседание на 11.11.2025г., по Протокол № 37 на Общински съвет Златоград.
Становище на Постоянните комисии – Г-жа Кръстева поиска експертите да отговорят дали е възможно на ул. „Велико Търново“ да се обособи кът за отдих или детска площадка и необходимо ли е изготвянето на проект. За заседанието да се даде информация за изпълнение на решението. 

Г-жа Романова поиска на заседанието да се представи снимков материал къде точно ще бъде това кътче за отдих. 

************************

По т.21. Информация относно: Поискано становище на ПК по Младежки дейности спорт и туризъм, проведено на 10.11.2025г., за организиране на среща и решаване на проблема, поставен от родители на трениращи деца в плувен клуб „Т*****“.

Становище на Постоянните комисии – Имаше въпроси, на част от които бе отговорено.  Поискано бе от общинска администрация до заседанието: 
· Да се представят приходите на басейна за тази година.

· Информация колко струва издръжката на общински плувен басейн от януари до юни.

· Колко пари е вложила общината там.

· Треньорите в единия и в другия клуб по колко деца имат.

· За колко души средно на месец се харчат тези средства.  

************************

По т.22. Молби и жалби от жители на Община Златоград;
Становище на Постоянните комисии –
1. Искане относно: Рушаща се земна маса до къщата им, намираща се на ул. „Кольо Фичето“, с вх.№ ОС-970/28.11.2025 г., постъпило от Д. Т. и Ю. К.

От администрацията се даде отговор, че дейностите по почистване са изпълнени още същия ден. Установено е свличане на земна маса в следствие на пренасищане на този терен с голямо количество дъждовна вода. Съгласно становището на експерти в администрацията този терен не е регистриран като свлачище. За ул. „Кольо Фичето“, има избран изпълнител и този обект с укрепителна подпорна стена е включено в искането за проектиране. 
Г-жа Кръстева поиска до заседание информацията да бъде представена писмено, включително това че е възложено проектиране точно в тази част и че специалистите са казали, че там няма свлачище. Припомни, че е поискала изпълнение на капиталовата програма, но до този момент няма информация. Г-н Иванов попита кой е избраният изпълнител и периода, който трябва да се случи това. В информацията на г-жа Кръстева да се прибави кой е изпълнителя и какъв е срока.   
2. Жалба относно: Строителство на ограда в улична регулация на ул. „Васил Левски“, с вх.№ ОС-960/25.11.2025г.,постъпила от В. Ч.

Г-жа Кръстева информира, че няма постъпил отговор. 

Инж. Хаджийски информира, че са ходили на проверка съвместно с гл. Архитект, незаконно строителство, кмета на Старцево, техника на Старцево. Преди да отидат на проверка са разпоредили на човека да си направи тресиране на оградата, която прави. Оказало се е че оградата си е в негово място, няма излизане извън регулационни граници, даже на две места той е отстъпил от имота си.  
3. Жалба относно: Получен отговор, с вх.№ ОС-877/22.10.2025г., постъпила от В. Ч.

Г-жа Кръстева информира, че няма постъпил отговор. 

Г-жа Угорлиева каза, че ако нужните експерти, технически лица дадат категорично становище, че е възможно и е допустимо извършването на този ремонт в тези габарити и има регистрирана потребност от живущите на тази улица, смята че би могло да се продължи към изпълнение това негово желание. Не се даде отговор за решението на Експертен съвет.
4. Жалба относно: Отрязани корени на орехово дърво, с вх. № ОС-946/20.11.2025г. постъпила от К. К.
Г-жа Кръстева информира, че няма постъпил отговор. 

Г-жа Угорлиева информира, че отговор няма, защото г-жа Канева трябва да предостави документи, за да могат те да изяснят кой ползва и кой е собственик на тези имоти, върху който тя изразява притеснение, че има извършване на нарушения. Добави, че нямат предоставени към настоящият момент такива документи, изпратили са и писмо, с което ги изискват.  

5. Заявление относно: Уширение на улична отсечка между о.т 489 през о.т 488 да о.т. 487 по плана с. Ерма река, с вх. № ОС-885/24.10.2025г., постъпило от В. Ц. 

Г-жа Кръстева информира, че няма постъпил отговор. 

Инж. Хаджийски информира, че тук става въпрос за улица, която има реализирани постройки, подпорни стени в улична регулация, което изисква ново изменение на уличната регулация и процедурата е по-сложна, защото трябва да се направи изменение на ПУП. Добави, че са започнали да правят отговор. 

6. Жалба относно: Ремонт на улица „Вихър“ № 15, с вх. № ОС-997/05.12.2025г. постъпила от Р. и В. Ч. 

Г-жа Кръстева информира, че няма постъпил отговор. 

Инж. Хаджийски информира, че е възложено за изпълнение по решение на Общински съвет.

************************

По т.23.  Питания
Становище на Постоянните комисии – 
************************

По т.24.  Други
· Писмо относно: Изготвяне на правно становище от юрист, относно срока на гаранционния срок, предвиден в Договор № 133/29.06.2015 г. между Община Златоград и изпълнителя на обществена поръчка с предмет: „Изграждане на многофункционална спортна площадка в с. Долен, общ. Златоград. 

Г-жа Угорлиева информира, че е отправена покана към фирмата изпълнител за възстановяване на компрометираната настилка. 
************************

По т.25.  Еднократна финансова помощ за новородени/осиновени деца на територията на Община Златоград.
************************

По т.26 Молби за еднократна финансова помощ.

Г-жа Романова предложи да се допуснат до заседание. 
Комисиите гласуваха да се допуснат до заседание с 6 гласа „за“, 0 „против“ и  0 „въздържал се“

Г-жа Мангарудова информира, че е превишен плана за еднократните помощи за нуждаещи се и за новородени също. 
Г-жа Кръстева поиска проект на решение от къде да се прехвърлят. 

Г-жа Мангарудова каза, че в общински съвет се наблюдава икономия. 
Г-жа Кръстева каза да ги прехвърлят от Общински съвет за еднократните финансови помощи.

Г-жа Мангарудова информира, че сумите са  14 000 лева от предишното заседание за новородени и 300 лева за нуждаещи се. 

************************

ЖЕЧКА ХАДЖИЙСКА
Председателстващ ПК

 на Общински съвет Златоград

Изготвил:
Елмира Топчиева

Гл. специалист Канцелария ОбС

